b'\n_START_ARTICLE_\nMenuetOS\n_START_SECTION_\nSavyb\xc4\x97s\n_START_PARAGRAPH_\nPasak k\xc5\xabr\xc4\x97j\xc5\xb3, operacin\xc4\x97 sistema buvo kuriama taip, kad b\xc5\xabt\xc5\xb3 greita, paprasta ir veiksminga. MenuetOS turi prieig\xc4\x85 prie interneto ir veikian\xc4\x8di\xc4\x85 TCP/IP saugykl\xc4\x85. Didel\xc4\x99 dal\xc4\xaf interneto kodo para\xc5\xa1\xc4\x97 Maikas Hibetas (Mike Hibbett)._NEWLINE_Pagrinde MenuetOS buvo sukurta lengvesniam programavimui asemblerio kalba, ta\xc4\x8diau operacin\xc4\x97je sistemoje taip pat galima paleisti ir sud\xc4\x97tingesne programavimo kalba para\xc5\xa1ytas programas._NEWLINE_0.90 versija palaiko 1280x1024 ekrano skiriam\xc4\x85j\xc4\x85 geb\xc4\x85, FAT32 fail\xc5\xb3 sistem\xc4\x85 bei USB 2.0 jungt\xc4\xaf. Operacin\xc4\x97je sistemoje galima \xc5\xbeaisti Quake \xc5\xbeaidim\xc4\x85.'